Christijan Albers je nizozemski dirkač Formule 1, ki je debitiral v sezoni 2005 z Minardijem. Na Veliki nagradi ZDA je dosegel prve in zaenkrat edine točke v karieri za peto mesto, toda to je bil dirka, ki jo je zaznamoval umik dirkačev z Michelinovimi pnevmatikami zaradi nevarnih in neprimernih pnevmatik, tako da je dirkalo le šest dirkačev. V sezoni 2006 je dirkal za nekonkurenčno moštvo MF1 Racing in pričakovano ostal brez točk. V naslednji sezoni 2007 je dirkal za novo moštvo Spyker F1, toda po polovici sezone je bil zamenjan. Kot najboljši rezultat sezone je dosegel dve štirinajsti mesti.